الخليج الفارسى (بالانجليزى: Persian Gulf) هوا ذراع مائيه لبحر العرب بيمتد من خليج عمان جنوب حتى شط العرب فى الشمال بطول 965 كيلومتر. مساحة الخليج العربى حوالى 233,100 كيلومتر, و عرضه ما بين حد اقصى حوالى 370 كم لحد ادنى 55 كم فى مضيق هرمز. و الخليج ضحل غماقته مش اكتر 90 متر الا فى شوية اماكن. طول الساحل العربى على الخليج 3,490 كيلومتر و هوا اطول من الساحل الايرانى, ساحل ايران طوله 2,440 كيلومتر على الخليج. بيفصل الخليج شبه الجزيره العربيه و جنوب غرب ايران, و بتطل عليه تمن دول هيا العراقو الكويت و السعوديه و قطر و الامارات و عمان و ايران كمان بتحيط مية بدولة البحرين. بيحده من الشمال و الشرق ايران و من الجنوب الشرقى و الجنوب سلطنة عمان و الامارات العربيه المتحده, وتحده من الجنوب الغربى والغرب كل من المملكه العربيه السعوديه و قطر, وتقع كل من الكويت والعراق على اطرافه الشمال غربيه, بينما تقع البحرين ضمن مياه الخليج الغربيه شمال قطر. و المنطقه بتلعب دور مهم على الصعيد العسكرى, و الاقتصادى, و السياسى, كتير من ناقلات النفط بتعبر من خلاله عبر الموانئ النفطيه على سواحله لان اغلب البلدان اللى بتطل على سواحله هيا مصدره للنفط, اضافه لداه مياهه بتضم حقول نفطيه و غازيه, و هوا من اكتر الممرات المائيه حسب الازدحام فى العالم.